આયુષ્યની એક પણ ક્ષણ નકામી ન જવા દો. કરોડો સોનાના સિક્કાઓ આ વીતેલી ક્ષણ ખરીદવા સમર્થ નથી અને અધ્યાત્મનું આરંભબિંદુ છે : મન લાગો યાર ફકીરી મેં. હમણાં અધ્યાત્મમાં સુફિયાના કલામનો રંગ ઉમેરાયો છે. એકલતાનો કેફ ચડે છે, એકલતાનો નશો ચડે છે ત્યારે એકલો માણસ ગાવા માંડે છે. એ 1 નથી, બે-કેફ થવા માગતો નથી, કારણ કે કૈફ જ એની તબિયતને રાસ આવે છે. સંગીત એકલતાના તરફડાટમાંથી છટકવા માટે છે, એકલતાના ટોર્ચરમાંથી ભાગવા માટે છે. ગાવું એ આત્માનું રુદન છે. શરીર એ જનમટીપ છે. શરીરની કેદની અંદરથી આત્માનું ક્રંદન સંભળાય છે અને મૃત્યુ શરીરની કેદમાંથી આત્માની મુક્તિની ક્ષણ છે. ફરીથી જન્મવાની એક આસ્થા હોય છે?